Elementi ocjenjivanja i kriteriji vrednovanja za predmet Hrvatski jezik
Predmetna područja:
· hrvatski jezik i komunikacija
· književnost i stvaralaštvo
· kultura i mediji

Kriteriji vrednovanja razine usvojenosti odgojno-obrazovnih ishoda:
1. RAZRED
HRVATSKI JEZIK I KOMUNIKACIJA
	odgojno-obrazovni ishod
	razine usvojenosti odgojno-obrazovnih ishoda

	SŠ HJ A.1.1. Učenik opisuje i pripovijeda u skladu sa svrhom i željenim učinkom na primatelja.
	DOVOLJAN (2) 
 • prema smjernicama govori u skladu s temom govornoga teksta 
DOBAR (3) 
 • prema smjernicama govori u skladu s temom i oblikom govornoga teksta 
VRLO DOBAR (4) 
 • samostalno govori u skladu s temom, oblikom i svrhom govornoga teksta 
ODLIČAN (5) 
 • samostalno govori u skladu s temom, oblikom, svrhom i namjenom govornoga teksta i željenim učinkom na primatelja

	SŠ HJ A.1.2. Učenik sluša u skladu s određenom svrhom opisne i pripovjedne tekstove različitih funkcionalnih stilova i oblika.
	DOVOLJAN (2) 
 • prepoznaje osnovna obilježja i svrhu opisnih i pripovjednih tekstova te izdvaja informacije i ideje bitne za svrhu slušanja 
DOBAR (3) 
 • opisuje osnovna obilježja i svrhu opisnih i pripovjednih tekstova te analizira informacije i ideje bitne za svrhu slušanja 
VRLO DOBAR (4) 
 • tumači obilježja i svrhu opisnih i pripovjednih tekstova te organizira informacije i ideje bitne za svrhu slušanja 
ODLIČAN (5) 
 • analizira obilježja i svrhu opisnih i pripovjednih tekstova te procjenjuje informacije i ideje bitne za svrhu slušanja

	SŠ HJ A.1.3. Učenik čita u skladu s određenom svrhom opisne i pripovjedne tekstove različitih funkcionalnih stilova i oblika.
	DOVOLJAN (2) 
 • opisuje osnovna obilježja i svrhu opisnih i pripovjednih tekstova te izdvaja informacije i ideje 
DOBAR (3) 
 • objašnjava osnovna obilježja i svrhu opisnih i pripovjednih tekstova te opisuje informacije i ideje 
VRLO DOBAR (4) 
 • objašnjava obilježja i svrhu opisnih i pripovjednih tekstova te organizira informacije i ideje 
ODLIČAN (5) 
 • objašnjava obilježja i svrhu opisnih i pripovjednih tekstova te na raznovrsnim primjerima analizira informacije i ideje

	SŠ HJ A.1.4. Učenik piše tekstove opisnoga i pripovjednog diskursa u kojima ostvaruje obilježja funkcionalnih stilova u skladu sa svrhom i željenim učinkom na primatelja.
	DOVOLJAN (2) 
 • prema primjeru piše vezani tekst pripovjednoga i opisnog diskursa i ostvaruje obilježja funkcionalnog stila u skladu sa svrhom teksta DOBAR (3) 
 • prema smjernicama piše vezani tekst pripovjednoga i opisnog diskursa i ostvaruje obilježja funkcionalnoga stila u skladu sa svrhom teksta VRLO DOBAR (4) 
 • samostalno piše vezani tekst pripovjednoga i opisnog diskursa i ostvaruje obilježja funkcionalnog stila u skladu sa svrhom teksta ODLIČAN (5) 
 • samostalno piše vezani tekst pripovjednoga i opisnog diskursa i ostvaruje obilježja funkcionalnog stila u skladu sa svrhom teksta i željenim učinkom na primatelja

	SŠ HJ A.1.5. Učenik analizira morfosintaktička obilježja riječi u rečenici i primjenjuje znanja pri oblikovanju teksta.
	DOVOLJAN (2) 
 • prepoznaje morfosintaktička obilježja promjenjivih i nepromjenjivih riječi u tekstu 
DOBAR (3) 
 • razlikuje morfosintaktička obilježja promjenjivih i nepromjenjivih riječi 
VRLO DOBAR (4) 
 • razlikuje i opisuje morfosintaktička obilježja riječi u rečenici i primjenjuje znanje u novim primjerima 
ODLIČAN (5) 
 • opisuje morfosintaktička obilježja riječi u rečenici i funkcionalno primjenjuje znanja pri oblikovanju teksta

	SŠ HJ A.1.6. Učenik analizira značenjske odnose među riječima pomoću rječnika
	DOVOLJAN (2) 
 • uočava značenjske odnose među riječima i prepoznaje vrste rječnika DOBAR (3) 
 • opisuje značenjske odnose među riječima na temelju konteksta i opisuje vrste rječnika 
VRLO DOBAR (4) 
 • razlikuje značenjske odnose među riječima na temelju konteksta i pomoću rječnika 
ODLIČAN (5) 
 • analizira značenjske odnose među riječima na temelju konteksta pomoću rječnika

	SŠ HJ A.1.7. Učenik objašnjava razliku između hrvatskoga jezika kao sustava govora i hrvatskoga standardnog jezika.
	DOVOLJAN (2) 
 • uočava da se služi različitim govorima u svojoj komunikaciji 
DOBAR (3) 
 • razlikuje sastavnice svojega idiolekta koje pripadaju osobnoj i javnoj komunikaciji 
VRLO DOBAR (4) 
 • objašnjava razliku između sastavnica svojega idiolekta koje pripadaju osobnoj i javnoj komunikaciji na standardnom jeziku 
ODLIČAN (5) 
 • primjenjuje znanje o hrvatskome standardnom jeziku kao jeziku javne komunikacije i razlikuje ga od osobnoga idiolekta





KNJIŽEVNOST I STVARALAŠTVO
	SŠ HJ B.1.1. Učenik izražava svoj literarni doživljaj i objašnjava stav o književnom tekstu.
	Ostvarivanje ishoda vrednuje se formativno.

	SŠ HJ B.1.2. Učenik razlikuje i opisuje književni tekst prema temi i žanru na sadržajnoj i izraznoj razini i primjenjuje književnoteorijske pojmove.
	DOVOLJAN (2) 
 • razlikuje književne žanrove i vrste i uočava njihova osnovna obilježja 
DOBAR (3) 
 • tumači tematska i žanrovska obilježja teksta primjenjujući pojmove vezane uz prozne, poetske i dramske vrste 
VRLO DOBAR (4) 
 • analizira tematska i žanrovska obilježja teksta primjenjujući pojmove vezane uz prozne, poetske i dramske vrste 
ODLIČAN (5) 
 • analizira tematska, žanrovska i jezično-stilska obilježja teksta primjenjujući pojmove vezane uz prozne, poetske i dramske vrste

	SŠ HJ B.1.3. Učenik prepoznaje i opisuje književni tekst u književnopovijesnom, društvenom i kulturnom kontekstu
	DOVOLJAN (2) 
 • imenuje književnopovijesno razdoblje u kojemu je nastao književni tekst i uočava njegova obilježja 
DOBAR (3) 
 • opisuje književnopovijesno razdoblje u kojemu je nastao književni tekst 
VRLO DOBAR (4) 
 • prepoznaje književni tekst u književnopovijesnom, društvenom i kulturnom kontekstu 
ODLIČAN (5) 
 • opisuje književni tekst u književnopovijesnom, društvenom i kulturnom kontekstu

	SŠ HJ B.1.4. Učenik se stvaralački izražava prema vlastitome interesu potaknut tekstom.
	Ostvarivanje ishoda vrednuje se formativno.




KULTURA I MEDIJI
	SŠ HJ C.1.1. Učenik prosuđuje utjecaj medijskih tekstova na svakodnevni život primatelja
	DOVOLJAN (2) 
 • objašnjava svrhu medijskog teksta i prema smjernicama objašnjava medijsku poruku i njezin utjecaj na svakodnevni život primatelja 
DOBAR (3) 
 • objašnjava svrhu medijskoga teksta i prema smjernicama interpretira medijsku poruku i njezin utjecaj na svakodnevni život primatelja 
VRLO DOBAR (4) 
 • objašnjava svrhu medijskog teksta, interpretira medijsku poruku i njezin utjecaj na svakodnevni život primatelja i objašnjava izravno i neizravno navedene poruke u medijskom tekstu 
ODLIČAN (5) 
• objašnjava svrhu medijskog teksta, prosuđuje kako su u njemu prikazane informacije, ideje, stavovi i mišljenja i kako utječu na svakodnevni život primatelja te objašnjava izravno i neizravno navedene poruke u medijskom tekstu

	SŠ HJ C.1.2. Učenik analizira tekstove popularne i visoke kulture i njihov utjecaj na vlastiti kulturni identitet.
	DOVOLJAN (2) 
 • uočava elemente popularne i visoke kulture u tekstovima i prepoznaje njihov utjecaj na vlastiti kulturni identitet 
DOBAR (3) 
 • opisuje elemente popularne i visoke kulture u tekstovima i povezuje njihov utjecaj na vlastiti kulturni identitet 
VRLO DOBAR (4) 
 • objašnjava elemente popularne i visoke kulture u tekstovima i tumači njihov utjecaj na vlastiti kulturni identitet 
ODLIČAN (5) 
 • analizira elemente popularne i visoke kulture u tekstovima i njihov utjecaj na vlastiti kulturni identitet



2. RAZRED
HRVATSKI JEZIK I KOMUNIKACIJA
	SŠ HJ A.2.1. Učenik govori izlagačke tekstove u skladu sa svrhom i željenim učinkom na primatelja.
	DOVOLJAN (2) 
 • prema smjernicama govori u skladu s temom govornoga teksta 
DOBAR (3) 
 • prema smjernicama govori u skladu s temom i oblikom govornoga teksta 
VRLO DOBAR (4) 
 • samostalno govori u skladu s temom, oblikom i svrhom govornoga teksta 
ODLIČAN (5) 
 • samostalno govori u skladu s temom, oblikom, svrhom i namjenom govornoga teksta i željenim učinkom na primatelja

	SŠ HJ A.2.2. Učenik sluša u skladu s određenom svrhom izlagačke tekstove različitih funkcionalnih stilova i oblika
	DOVOLJAN (2) 
 • prepoznaje osnovna obilježja i svrhu izlagačkih tekstova te izdvaja informacije i ideje bitne za svrhu slušanja 
DOBAR (3) 
 • opisuje osnovna obilježja i svrhu izlagačkih tekstova te analizira informacije i ideje bitne za svrhu slušanja 
VRLO DOBAR (4) 
 • tumači obilježja i svrhu izlagačkih tekstova te organizira informacije i ideje bitne za svrhu slušanja 
ODLIČAN (5) 
 • analizira obilježja i svrhu izlagačkih tekstova te procjenjuje informacije i ideje bitne za svrhu slušanja

	SŠ HJ A.2.3. Učenik čita u skladu s određenom svrhom izlagačke tekstove različitih funkcionalnih stilova i oblika.
	DOVOLJAN (2) 
 • opisuje funkciju i osnovna obilježja izlagačkih tekstova te razvrstava i povezuje informacije i ideje 
DOBAR (3) 
 • opisuje funkciju i osnovna obilježja izlagačkih tekstova te sažima informacije i ideje 
VRLO DOBAR (4) 
 • objašnjava funkciju i obilježja izlagačkih tekstova na poznatim primjerima te sažima i objašnjava informacije i ideje u tekstu, a svoje zaključke potkrepljuje prikladnim citatima 
ODLIČAN (5) 
 • objašnjava funkciju i obilježja izlagačkih tekstova na poznatim i nepoznatim primjerima te sažima informacije i ideje u tekst, zaključke potkrepljuje prikladnim citatima i povezuje tekst sa svojim znanjem, iskustvom i drugim tekstovima

	SŠ HJ A.2.4. Učenik piše izlagačke tekstove u kojima ostvaruje obilježja funkcionalnih stilova u skladu sa svrhom teksta i željenim učinkom na primatelja.
	DOVOLJAN (2) 
 • prema primjeru piše izlagačke tekstove i primjenjuje obilježja funkcionalnoga stila u skladu sa svrhom teksta 
DOBAR (3) 
 • prema smjernicama piše izlagačke tekstove i primjenjuje obilježja funkcionalnoga stila u skladu sa svrhom teksta 
VRLO DOBAR (4) 
 • samostalno piše izlagačke tekstove i primjenjuje obilježja funkcionalnog stila u skladu sa svrhom teksta 
ODLIČAN (5) 
 • samostalno piše izlagačke tekstove i primjenjuje obilježja funkcionalnog stila u skladu sa svrhom teksta i željenim učinkom na primatelja

	SŠ HJ A.2.5. Učenik analizira rečenice u tekstu i primjenjuje sintaktička znanja pri njegovu oblikovanju.
	DOVOLJAN (2) 
 • imenuje sintaktičku službu riječi u rečenici 
DOBAR (3) 
 • razlikuje rečenice po sastavu i primjenjuje sintaktična znanja pri oblikovanju teksta 
VRLO DOBAR (4) 
 • objašnjava sintaktičku službu riječi u rečenici i primjenjuje znanja pri oblikovanju teksta 
ODLIČAN (5) 
 • analizira sintaktičku službu riječi u rečenici i primjenjuje znanja pri oblikovanju teksta

	SŠ HJ A.2.6. Učenik razlikuje leksičke slojeve općeuporabnoga leksika hrvatskoga standardnog jezika
	DOVOLJAN (2) 
 • prema smjernicama određuje pripadnost leksema leksičkom sloju 
DOBAR (3) 
 • prema smjernicama izdvaja lekseme određenoga leksičkoga sloja i navodi prikladne kontekste za njihovu uporabu 
VRLO DOBAR (4) 
 • samostalno izdvaja lekseme određenoga leksičkoga sloja prema zadanome kontekstu 
ODLIČAN (5) 
 • samostalno izdvaja lekseme određenoga leksičkoga sloja i služi se prikladnim leksikom prema samostalnom ili zadanom kontekstu

	SŠ HJ A.2.7. Učenik uspoređuje organske govore hrvatskoga jezika s hrvatskim standardnim jezikom na uporabnoj razini.
	DOVOLJAN (2) 
 • prepoznaje organske govore kao sastavnice svojega idiolekta 
DOBAR (3) 
 • opisuje kontekste u kojima se upotrebljavaju organski idiomi i hrvatski standardni jezik 
VRLO DOBAR (4) 
 • razlikuje uporabne mogućnosti mjesnih govora, dijalekata i narječja ODLIČAN (5) 
 • uspoređuje uporabne mogućnosti mjesnih govora, dijalekata i narječja i standardnoga jezika u komunikaciji



KNJIŽEVNOST I STVARALAŠTVO
	SŠ HJ B.2.1. Učenik izražava svoj literarni doživljaj i obrazlaže stavove o književnom tekstu.
	Ostvarivanje ishoda vrednuje se formativno.

	SŠ HJ B.2.2. Učenik uspoređuje književne tekstove prema temi ili žanru na sadržajnoj i izraznoj razini i primjenjuje književnoteorijske pojmove
	DOVOLJAN (2) 
 • tumači tematska i žanrovska obilježja pojedinoga književnoga teksta i primjenjuje pojmove vezane uz prozne, poetske i dramske vrste 
DOBAR (3) 
 • analizira tematska i žanrovska obilježja pojedinoga književnog teksta i primjenjuje pojmove vezane uz prozne, poetske i dramske vrste 
VRLO DOBAR (4) 
 • interpretira književne tekstove prema temi ili žanru i primjenjuje pojmove vezane uz prozne, poetske i dramske vrste 
ODLIČAN (5) 
 • uspoređuje književne tekstove prema temi ili žanru i primjenjuje pojmove vezane uz prozne, poetske i dramske vrste

	SŠ HJ B.2.3. Učenik uspoređuje književne tekstove s obzirom na književnopovijesni, društveni i kulturni kontekst.
	DOVOLJAN (2) 
 • imenuje književnopovijesno razdoblje u kojem je nastao književni tekst i objašnjava njegova stilskopoetička obilježja 
DOBAR (3) 
 • prema smjernicama analizira povezanost književnoga teksta s drugim tekstovima s obzirom na kontekst 
VRLO DOBAR (4) 
 • prema smjernicama uspoređuje književne tekstove s obzirom na književnopovijesni, društveni i kulturni kontekst 
ODLIČAN (5) 
 • samostalno uspoređuje književne tekstove s obzirom na književnopovijesni, društveni i kulturni kontekst

	SŠ HJ B.2.4. Učenik se stvaralački izražava prema vlastitome interesu potaknut tekstom.
	Ostvarivanje ishoda vrednuje se formativno.



KULTURA I MEDIJI
	SŠ HJ C.2.1. Učenik prosuđuje utjecaj medijskih tekstova na oblikovanje životnoga stila primatelja.
	DOVOLJAN (2) 
 • uočava kako su informacije, ideje, stavovi i mišljenja prikazani u medijskom tekstu i kako utječu na životni stil primatelja 
DOBAR (3) 
 • opisuje kako su informacije, ideje, stavovi i mišljenja prikazani u medijskome tekstu i kako utječu na životni stil primatelja s obzirom na dob i spol 
VRLO DOBAR (4) 
 • uočava stilska sredstva u medijskim tekstu te objašnjava kako su u tekstu prikazane informacije, ideje, stavovi i mišljenja i kako utječu na životni stil primatelja s obzirom na dob, spol i kulturni kontekst 
ODLIČAN (5) 
 • uočava stilska sredstva u medijskim tekstu te prosuđuje kako su u tekstu prikazane informacije, ideje, stavovi i mišljenja i kako utječu na životni stil primatelja s obzirom na dob, spol i kulturni kontekst

	SŠ HJ C.2.2. Učenik analizira tekstove iz hrvatske kulturne baštine i kulturnoga kruga i njihov utjecaj na vlastiti kulturni identitet.
	DOVOLJAN (2) 
 • navodi bitne tekstove za hrvatsku kulturnu baštinu i kulturni krug i prepoznaje njihovu povezanost s vlastitim kulturnim identitetom 
DOBAR (3) 
 • opisuje simboličku vrijednost književnoga ili diskurzivnog teksta za hrvatski kulturni krug i baštinu te sadržaj i ideju ulomka iz teksta 
VRLO DOBAR (4) 
 • obrazlaže simboličku vrijednost književnoga ili diskurzivnog teksta za hrvatski kulturni krug i baštinu te sadržaj i ideju ulomka iz teksta 
ODLIČAN (5) 
 • analizira bitne tekstove iz hrvatske kulturne baštine i kulturnoga kruga i njihov utjecaj na vlastiti kulturni identitet.




3. RAZRED
HRVATSKI JEZIK I KOMUNIKACIJA
	SŠ HJ A.3.1. Učenik govori upućivačke i raspravljačke tekstove u skladu sa svrhom i željenim učinkom na primatelja.
	DOVOLJAN (2) 
 • prema primjeru oblikuje tekst i govori u skladu s temom govora 
DOBAR (3) 
 • uz pomoć nastavnika oblikuje tekst i govori u skladu s temom i oblikom govora 
VRLO DOBAR (4) 
 • prema smjernicama oblikuje tekst i govori u skladu s temom, oblikom i svrhom govora 
ODLIČAN (5) 
 • samostalno govori u skladu s temom, oblikom, svrhom i namjenom govora i željenim učinkom na primatelja

	SŠ HJ A.3.2. Učenik sluša u skladu s određenom svrhom upućivačke i raspravljačke tekstove različitih funkcionalnih stilova i oblika.
	DOVOLJAN (2) 
 • prepoznaje osnovna obilježja i svrhu upućivačkih i raspravljačkih tekstova te izdvaja informacije i ideje bitne za svrhu slušanja 
DOBAR (3) 
 • opisuje osnovna obilježja i svrhu upućivačkih i raspravljačkih tekstova te analizira informacije i ideje bitne za svrhu slušanja 
VRLO DOBAR (4) 
 • tumači obilježja i svrhu upućivačkih i raspravljačkih tekstova te organizira informacije i ideje bitne za svrhu slušanja 
ODLIČAN (5) 
 • analizira obilježja i svrhu upućivačkih i raspravljačkih tekstova te kritički vrednuje informacije i ideje bitne za svrhu slušanja

	SŠ HJ A.3.3. Učenik čita u skladu s određenom svrhom upućivačke i raspravljačke tekstove različitih funkcionalnih stilova i oblika
	DOVOLJAN (2) 
 • razlikuje funkciju i osnovna obilježja upućivačkih i raspravljačkih tekstova te izdvaja i objašnjava ideje u tekstu 
DOBAR (3) 
 • opisuje funkciju i osnovna obilježja upućivačkih i raspravljačkih tekstova te analizira i tumači ideje u tekstu, svoje zaključke potkrepljuje prikladnim citatima 
VRLO DOBAR (4) 
 • objašnjava funkciju i obilježja upućivačkih i raspravljačkih tekstova na poznatim primjerima, interpretira tekst i svoje zaključke potkrepljuje prikladnim citatima 
ODLIČAN (5) 
 • objašnjava funkciju i obilježja upućivačkih i raspravljačkih tekstova na poznatim i nepoznatim primjerima, interpretira tekst, svoje zaključke potkrepljuje prikladnim citatima i tekst povezuje sa svojim znanjem, iskustvom i drugim tekstovima

	SŠ HJ A.3.4. Učenik piše upućivačke i raspravljačke tekstove u kojima ostvaruje obilježja funkcionalnih stilova u skladu sa svrhom teksta i željenim učinkom na primatelja.
	DOVOLJAN (2) 
 • prema primjeru piše upućivačke i raspravljačke tekstove i uz pomoć nastavnika primjenjuje obilježja funkcionalnoga stila u skladu sa svrhom teksta 
DOBAR (3) 
 • prema smjernicama piše upućivačke i raspravljačke tekstove, ostvaruje obilježja funkcionalnoga stila u skladu sa svrhom teksta 
VRLO DOBAR (4) 
 • samostalno piše upućivačke i raspravljačke tekstove, primjenjuje obilježja funkcionalnoga stila u skladu sa svrhom teksta i prikladno navodi i parafrazira ODLIČAN (5) 
 • samostalno piše upućivačke i raspravljačke tekstove, primjenjuje obilježja funkcionalnoga stila u skladu sa svrhom teksta i željenim učinkom na primatelja i prikladno navodi i parafrazira

	SŠ HJ A.3.5. Učenik analizira morfološka obilježja riječi i primjenjuje znanja pri oblikovanju teksta.
	DOVOLJAN (2) 
 • opisuje oblike riječi i gramatičke kategorije 
DOBAR (3) 
 • razlikuje oblike riječi i gramatičke kategorije 
VRLO DOBAR (4) 
 • razlikuje oblike riječi i gramatičke kategorije, raščlanjuje riječi na morfeme i primjenjuje znanja o morfološkim obilježjima riječi u tekstu 
ODLIČAN (5) 
 • analizira oblike riječi i gramatičke kategorije, raščlanjuje riječi na morfeme i primjenjuje znanja o morfološkim obilježjima riječi u tekstu

	SŠ HJ A.3.6. Učenik objašnjava tvorbu riječi prema različitim tvorbenim načinima.
	DOVOLJAN (2) 
 • prepoznaje sufiksalnu i prefiksalnu tvorbu i slaganje na oglednim primjerima DOBAR (3) 
 • opisuje temeljne tvorbene načine na primjerima 
VRLO DOBAR (4) 
 • razlikuje temeljne tvorbene načine na primjerima 
ODLIČAN (5) 
 • objašnjava tvorbu riječi prema različitim tvorbenim načinima

	SŠ HJ A.3.7. Učenik opisuje osnovna obilježja funkcionalnih stilova na tekstu.
	DOVOLJAN (2) 
 • razlikuje funkcionalne stilove hrvatskoga standardnog jezika i njihova obilježja 
DOBAR (3) 
 • razlikuje funkcionalne stilove hrvatskoga standardnog jezika i opisuje njihova jezična obilježja 
VRLO DOBAR (4) 
 • razlikuje funkcionalne stilove hrvatskoga standardnoga jezika i opisuje vezu funkcionalnoga stila i rečeničnih struktura u tekstovima koje stvara i prima ODLIČAN (5) 
 • razlikuje funkcionalne stilove standardnoga jezika i opisuje odnos funkcionalnoga stila i jezične norme na primjerima






KNJIŽEVNOST I STVARALAŠTVO
	SŠ HJ B.3.1. Učenik izražava svoj literarni doživljaj i uspoređuje svoje stavove sa stavovima drugih čitatelja.
	Ostvarivanje ishoda vrednuje se formativno.

	SŠ HJ B.3.2. Učenik uspoređuje književne tekstove iste teme ili žanra na sadržajnoj i izraznoj razini i tumači reprezentativnost književne vrste u različitim književnopovijesnim razdobljima.
	DOVOLJAN (2) 
 • analizira tematska i žanrovska obilježja pojedinoga književnoga teksta i primjenjuje pojmove vezane uz prozne, poetske i dramske vrste DOBAR (3) 
 • interpretira književni tekst prema temi ili žanru i primjenjuje pojmove vezane uz prozne, poetske i dramske vrste 
VRLO DOBAR (4) 
 • uspoređuje književne tekstove istog žanra nastale u različitim književnopovijesnim razdobljima i primjenjuje pojmove vezane uz prozne, poetske i dramske vrste 
ODLIČAN (5) 
 • uspoređuje književne tekstove iste teme ili žanra na sadržajnoj i izraznoj razini i tumači reprezentativnost književne vrste u različitim književnopovijesnim razdobljima.

	SŠ HJ B.3.3. Učenik interpretira književne tekstove s obzirom na književnopovijesni, društveni i kulturni kontekst.
	DOVOLJAN (2) 
 • opisuje sličnosti i razlike između književnih poetika i razdoblja i tipične književne žanrove i vrste za određeno razdoblje 
DOBAR (3) 
 • prema smjernicama analizira veze među književnim tekstovima i tumači njihova poetička obilježja s obzirom na književnopovijesno razdoblje 
VRLO DOBAR (4) 
 • prema smjernicama analizira veze među književnim tekstovima i uspoređuje njihova poetička obilježja s obzirom na književnopovijesno razdoblje 
ODLIČAN (5) 
 • prema smjernicama interpretira književne tekstove s obzirom na književnopovijesni, društveni i kulturni kontekst.

	SŠ HJ B.3.4. Učenik se stvaralački izražava prema vlastitome interesu potaknut tekstom.
	Ostvarivanje ishoda vrednuje se formativno.




KULTURA I MEDIJI
	SŠ HJ C.3.1. Učenik prosuđuje utjecaj medijskih tekstova na oblikovanje stavova i vrijednosti primatelja.
	DOVOLJAN (2) 
 • tumači medijski tekst i opisuje kako prikazane informacije, ideje, stavovi i mišljenja utječu na oblikovanje stavova i vrijednosti primatelja s obzirom na dob, spol i kulturni kontekst 
DOBAR (3) 
 • uspoređuje medijske tekstove i tumači kako prikazane informacije, ideje, stavovi i mišljenja utječu na oblikovanje stavova i vrijednosti primatelja s obzirom na dob, spol i kulturni kontekst 
VRLO DOBAR (4) 
 • uspoređuje medijske tekstove i analizira njihov utjecaj na oblikovanje stavova i vrijednosti primatelja s obzirom na dob, spol i kulturni kontekst te prepoznaje skrivene stavove i mišljenja u medijskim porukama 
ODLIČAN (5) 
 • uspoređuje medijske tekstove i analizira njihov utjecaj na oblikovanje stavova i vrijednosti primatelja s obzirom na dob, spol i kulturni kontekst, prepoznaje skrivene stavove i mišljenja, predrasude, stereotipe i manipulaciju u medijskim porukama

	SŠ HJ C.3.2. Učenik analizira tekstove iz europske kulturne baštine i kulturnoga kruga i njihov utjecaj na hrvatski kulturni identitet.
	DOVOLJAN (2) 
 • navodi tekstove bitne za europsku kulturnu baštinu i kulturni krug i prepoznaje njihovu povezanost s vlastitim kulturnim identitetom 
DOBAR (3) 
 • opisuje simboličku vrijednost književnoga ili diskurzivnog teksta europskoga kulturnog kruga i baštine za hrvatski kulturni identitet te sadržajna, izrazna i idejna obilježja ulomka 
VRLO DOBAR (4) 
 • prema smjernicama objašnjava utjecaj tekstova europske kulturne baštine i kulturnog kruga na oblikovanje hrvatskog kulturnog identiteta 
ODLIČAN (5) 
 • prema smjernicama analizira tekstove iz europske kulturne baštine i kulturnoga kruga i njihov utjecaj na hrvatski kulturni identitet




4. RAZRED
	SŠ HJ A.4.1. Učenik raspravlja u skladu sa svrhom i željenim učinkom na primatelja.
	DOVOLJAN (2) 
 • prema smjernicama raspravlja u skladu s temom rasprave i govornom ulogom DOBAR (3) 
 • prema smjernicama raspravlja u skladu s temom, oblikom rasprave i govornom ulogom 
VRLO DOBAR (4) 
 • samostalno raspravlja u skladu s temom, svrhom i oblikom rasprave i govornom ulogom 
ODLIČAN (5) 
 • samostalno raspravlja u skladu s temom, oblikom, svrhom i namjenom rasprave, govornom ulogom i željenim učinkom na primatelja

	SŠ HJ A.4.2. Učenik sluša tekstove različitih funkcionalnih stilova u skladu s određenom svrhom i iz različitih izvora.
	DOVOLJAN (2) 
 • opisuje obilježja i svrhu teksta te izdvaja informacije i ideje bitne za svrhu slušanja 
DOBAR (3) 
 • objašnjava obilježja i svrhu teksta te analizira informacije i ideje bitne za svrhu slušanja 
VRLO DOBAR (4) 
 • analizira obilježja i svrhu teksta te organizira informacije i ideje bitne za svrhu slušanja 
ODLIČAN (5) 
 • analizira obilježja i svrhu teksta te kritički vrednuje informacije i ideje bitne za svrhu slušanja

	SŠ HJ A.4.3. Učenik čita u skladu s određenom svrhom raspravljačke tekstove različitih funkcionalnih stilova i oblika
	DOVOLJAN (2) 
 • objašnjava funkciju i obilježja raspravljačkih tekstova te uz pomoć nastavnika uspoređuje i procjenjuje informacije i ideje u tekstu prema zadanim odrednicama DOBAR (3) 
 • tumači funkciju i obilježja raspravljačkih tekstova te uz pomoć smjernica uspoređuje i procjenjuje tekst prema zadanim odrednicama 
VRLO DOBAR (4) 
 • tumači funkciju i obilježja raspravljačkih tekstova na poznatim primjerima te uz pomoć smjernica uspoređuje i kritički procjenjuje tekst prema zadanim odrednicama 
ODLIČAN (5) 
 • tumači funkciju i obilježja raspravljačkih tekstova na poznatim i nepoznatim primjerima te samostalno i argumentirano kritički procjenjuje tekst prema zadanim odrednicama

	SŠ HJ A.4.4. Učenik piše raspravljačke tekstove u kojima ostvaruje obilježja funkcionalnih stilova u skladu sa svrhom teksta i željenim učinkom na primatelja.
	DOVOLJAN (2) 
 • prema primjeru piše raspravljačke tekstove i uz pomoć nastavnika primjenjuje i obilježja funkcionalnoga stila u skladu sa svrhom teksta 
DOBAR (3) 
 • prema smjernicama piše raspravljačke tekstove, ostvaruje obilježja funkcionalnoga stila u skladu sa svrhom teksta 
VRLO DOBAR (4) 
 • samostalno piše raspravljačke tekstove, primjenjuje obilježja funkcionalnoga stila u skladu sa svrhom teksta i prikladno citira i parafrazira 
ODLIČAN (5) 
 • samostalno piše raspravljačke tekstove, primjenjuje obilježja funkcionalnoga stila u skladu sa svrhom teksta i željenim učinkom na primatelja i prikladno citira i parafrazira

	SŠ HJ A.4.5. Učenik analizira glasovni sustav hrvatskoga standardnog jezika.
	DOVOLJAN (2) 
 • uočava obilježja glasovnoga sustava hrvatskoga standardnoga jezika na odsječnoj i nadodsječnoj razini i glasovne promjene u riječima 
DOBAR (3) 
 • opisuje glasovni sustav hrvatskoga standardnog jezika na odsječnoj i nadodsječnoj razini i prepoznaje glasovne promjene u riječima 
VRLO DOBAR (4) 
 • objašnjava glasovni sustav hrvatskoga standardnoga jezika na odsječnoj i nadodsječnoj razini i glasovne promjene u riječima 
ODLIČAN (5) 
 • analizira glasovni sustav hrvatskoga standardnoga jezika na odsječnoj i nadodsječnoj razini, objašnjava glasovne promjene i analizira govorni i pisani ostvaraj jezika

	SŠ HJ A.4.6. Učenik razlikuje lekseme ograničene uporabe u leksiku hrvatskoga standardnog jezika i pravilno ih primjenjuje.
	DOVOLJAN (2) 
 • izdvaja lekseme ograničene uporabe iz teksta i prema smjernicama pravilno ih primjenjuje 
DOBAR (3) 
 • izdvaja lekseme ograničene uporabe i pravilno ih primjenjuje u zadanome kontekstu 
VRLO DOBAR (4) 
 • odabire lekseme ograničene uporabe u zadanom kontekstu služeći se rječnicima ograničenoga leksičkog sloja 
ODLIČAN (5) 
 • razlikuje lekseme ograničene uporabe služeći se rječnicima ograničenoga leksičkog sloja i jezičnim savjetnicima i prema pravilima jezične kulture

	SŠ HJ A.4.7. Učenik opisuje povijesni razvoj hrvatskoga standardnog jezika.
	DOVOLJAN (2) 
 • opisuje početke hrvatske pismenosti i prve pisane spomenike na trima jezicima i pismima 
DOBAR (3) 
 • opisuje povijesni razvoj hrvatskoga jezika i pisma 
VRLO DOBAR (4) 
 • opisuje povijesni razvoj hrvatskoga jezika i pisma i početke standardizacije hrvatskoga standardnog jezika 
ODLIČAN (5) 
 • opisuje povijesni razvoj hrvatskoga jezika i pisma te prema smjernicama tumači položaj hrvatskoga jezika u europskome kontekstu u prošlosti i sadašnjosti



KNJIŽEVNOST I STVARALAŠTVO
	SŠ HJ B.4.1. Učenik izražava svoj literarni doživljaj i objašnjava stav o književnome tekstu.
	DOVOLJAN (2) 
 • prema smjernicama analizira na osnovi usporedbe hrvatske i svjetske književne tekstove na sadržajnoj i izraznoj razini primjenjujući književnoteorijske pojmove vezane uz prozne vrste, poetske vrste i dramske vrste 
DOBAR (3) 
 • prema smjernicama interpretira na osnovi usporedbe hrvatske i svjetske književne tekstove na sadržajnoj i izraznoj razini primjenjujući književnoteorijske pojmove vezane uz prozne vrste, poetske vrste i dramske vrste 
VRLO DOBAR (4) 
 • prema smjernicama uspoređuje svoju interpretaciju s interpretacijama drugih čitatelja (znanstvenika, književnih kritičara) 
ODLIČAN (5) 
 • prema smjernicama analizira različite interpretacije književnih tekstova s obzirom na pristup usmjeren čitatelju, književnom tekstu ili piscu

	SŠ HJ B.4.3. Učenik obrazlaže slijed književnih poetika i razdoblja i kritički prosuđuje utjecaj različitih konteksta na književni tekst.
	DOVOLJAN (2) 
 • objašnjava književnopovijesno razdoblje u kojemu je nastao književni tekst i opisuje njegova obilježja u tekstu 
DOBAR (3) 
 • analizira utjecaj književnopovijesnoga, društvenog i kulturnog konteksta na oblikovanje značenja književnoga teksta 
VRLO DOBAR (4) 
 • obrazlaže slijed književnih poetika i književnopovijesnih razdoblja hrvatske i svjetske književnosti na primjerima obveznih i izbornih književnih tekstova ODLIČAN (5) 
 • prosuđuje utjecaje različitih konteksta na književne tekstove na temelju usporedne interpretacije i obrazlaže slijed književnih poetika i književnopovijesnih razdoblja hrvatske i svjetske književnosti na primjerima obveznih i izbornih književnih tekstova

	SŠ HJ B.4.4. Učenik se stvaralački izražava prema vlastitome interesu potaknut tekstom.
	Ostvarivanje ishoda vrednuje se formativno.



KULTURA I MEDIJI
	SŠ HJ C.4.1. Učenik kritički procjenjuje utjecaj medijskih tekstova na doživljaj stvarnosti i oblikovanje identiteta primatelja.
	DOVOLJAN (2) 
 • analizira medijski tekst i objašnjava kako informacije, ideje, stavovi i mišljenja u njemu utječu na doživljaj stvarnosti i oblikovanje identiteta primatelja s obzirom na dob, spol i kulturni kontekst 
DOBAR (3) 
 • uspoređuje medijske tekstove i analizira kako informacije, ideje, stavovi i mišljenja u njima utječu na doživljaj stvarnosti i oblikovanje identiteta primatelja s obzirom na dob, spol i kulturni kontekst 
VRLO DOBAR (4) 
 • uspoređuje medijske tekstove i procjenjuje kako informacije, ideje, stavovi i mišljenja u njemu utječu na doživljaj stvarnosti i oblikovanje identiteta primatelja s obzirom na dob, spol i kulturni kontekst te prepoznaje društvenu i estetsku vrijednost medijskog teksta 
ODLIČAN (5) 
 • uspoređuje medijske tekstove i kritički procjenjuje kako informacije, ideje, stavovi i mišljenja u njemu utječu na doživljaj stvarnosti i oblikovanje identiteta primatelja s obzirom na dob, spol i kulturni kontekst te opisuje društvenu i estetsku vrijednost medijskog teksta

	SŠ HJ C.4.2. Učenik prosuđuje povezanost vlastitoga i hrvatskoga kulturnog identiteta s određenim kulturnim krugom na temelju različitih tekstova.
	Ostvarivanje ishoda vrednuje se formativno.



Formativno vrednovanje prema predmetnim područjima
Hrvatski jezik i komunikacija
	formativno vrednovanje
	opis formativnog vrednovanja

	
rješavanje zadataka

prethodna znanja i iskustva učenika
	
Inicijalna provjera znanja – uspjeh izražen postotkom riješenosti kao polazište za ipsativno praćenje pojedinačnoga napretka (osvješćivanje važnosti praćenja vlastitoga napretka kao važne komponentne samovrednovanja).

	
	Razumijevanje novousvojenoga gradiva i moguće pogreške pri rješavanju zadataka:
· zbog slaboga poznavanja općekulturnih sadržaja (malo i veliko slovo, nastavni sadržaji leksikologije…)
· zbog slaboga predznanja
· zbog nepoznavanja temeljnih jezičnih zakonitosti
· zbog površnoga pristupa radu
· zbog neredovitosti u učenju i ponavljanju („kampanjski rad“)
· zbog nedovoljno uloženoga vremena u usustavljivanje i uvježbavanje
· zbog nedosljednoga primjenjivanja pravila (zbog premalo vježbe nisu usvojeni svi koraci pojedinoga proceduralnoga znanja ili nije usvojen redoslijed)


	
	Prihvaćanje savjeta koji se odnose na učenje, vježbanje i organizaciju vremena (rada).

	
	Uočavanje jezičnih propusta u svakodnevnoj komunikaciji.

	
	Povezivanje gradiva s vlastitim jezičnim iskustvom (narječje, žargon…).

	
	Samostalno izvođenje pravila s obzirom na zadane primjere.

	
	Rješavanje složenih problemskih zadatka u novim situacijama na satu.

	
	Poštovanje uputa pri rješavanju zadataka.

	
	Uočavanje i komentiranje stilski obilježenih i nijansiranih oblika i odstupanja od normi.

	
	Predlaganje podjele dodatnih zadataka za vježbu.

	
	Predlaganje sastanka izvan termina redovnih sati radi dodatnoga pojašnjavanja ili uvježbavanja pojedinih dijelova gradiva.

	
	Samoinicijativno povezivanje gradiva koje se obrađuje s ranije obrađenim gradivom.

	
	Poštovanje uputa pri rješavanju zadataka.

	
	Uočavanje i komentiranje stilski obilježenih i nijansiranih oblika i odstupanja od normi.

	
	Predlaganje podjele dodatnih zadataka za vježbu.

	
	Predlaganje sastanka izvan termina redovnih sati radi dodatnoga pojašnjavanja ili uvježbavanja pojedinih dijelova gradiva.

	
	Samoinicijativno povezivanje gradiva koje se obrađuje s ranije obrađenim gradivom.

	pismeno izražavanje
	Izrada funkcionalnoga plana pisanja („koncepta“) prije pisanja sastavka.

	
	Težnja originalnosti u izražavanju, tj. težnja njegovanju vlastitoga stila koja se očituje u osviještenoj uporabi jezika i njegovih izražajnih sredstava upoznatih na nastavi jezika i književnosti.

	
	Kompozicijska struktura teksta, zastupljenost svih dijelova kompozicije.

	
	Stilska razina sastavka.

	
	Urednost, čitkost, preglednost sastavka.

	
	Ostvarenost zadanog oblika jezičnoga izražavanja.

	
	Opisivanje problematizacije prema navedenim smjernicama.

	
	Povezivanje dijelova teksta.

	
	Potkrepljenje tvrdnje citatima ili parafrazama.

	
	Uobličenost misli.

	
	Uporaba usvojenoga (odgovarajućega) metajezika.

	
	Pridržavanje okvirnoga broja dogovorenih riječi.

	
	Uvažavanje upućenih savjeta, primjedbi i komentara.

	usmeno izražavanje
	Izlaganje o dogovorenim sadržajima.

	
	Odabir građe za prezentaciju (npr. slikovnih priloga).

	
	Organiziranje i kreiranje PowerPoint prezentacija (broj slajdova, podloga…).

	
	Izlaganje u zadanim vremenskim okvirima.

	
	Argumentiranje vlastitih stavova.

	
	Logička i emocionalna izražajnost u govoru.

	
	Spremnost na razvijanje i uvježbavanje vlastitih vještina izražajnoga (interpretativnoga)  čitanja.

	
	Razvijanje svijesti o važnosti poštivanja pravogovorne norme u službenim situacijama.

	
	Primjereno korištenje bilješki za vrijeme javnog nastupa u razredu.

	
	Primjeren odnos prema slušateljima.




KNJIŽEVNOST I STVARALAŠTVO
	formativno vrednovanje
	opis formativnog vrednovanja

	
rješavanje zadataka

prethodna znanja i iskustva učenika
	Inicijalna provjera znanja – uspjeh izražen postotkom riješenosti kao polazište za ipsativno praćenje pojedinačnoga napretka (osvješćivanje važnosti praćenja vlastitoga napretka kao važne komponentne samovrednovanja)

	
	Povezivanje novoga gradiva s ranije usvojenim sadržajima.

	
	Kontinuirano aktivno sudjelovanje u analizi književnoga djela.

	
	Konstruktivnost komentara pri interpretaciji djela.

	
	Komentiranje povijesnoga konteksta nastanka djela i uključivanja sadržaja povijesti.

	
	Inicijalna provjera znanja – uspjeh izražen postotkom riješenosti kao polazište za ipsativno praćenje pojedinačnoga napretka (osvješćivanje važnosti praćenja vlastitoga napretka kao bitne komponentne samovrednovanja).

	
	Povezivanje novoga gradiva s ranije usvojenim sadržajima.

	
	Kontinuirano aktivno sudjelovanje u analizi književnoga djela.

	
	Konstruktivnost komentara pri interpretaciji djela.

	
	Komentiranje povijesnoga konteksta nastanka djela i uključivanja sadržaja povijesti.

	
	Samostalno uočavanje smjernica koje ukazuju na promjenu književne paradigme u povijesnom slijedu.

	
	Povezivanje teorijskoga znanja s književnim tekstom i objašnjavanje uloge traženih pojava (pojmova) u djelu

	
	Čitanje i razumijevanje neknjiževnih tekstova.

	
	Čitanje lektirnih djela u zadanim rokovima.

	
	Redovito rješavanje lektirnih zadatka.

	
	Aktualiziranje sadržaja.

	
	Ustrajnost u čitanju, pronalaženju značenja nepoznatih riječi, istraživanju	izvornoga  konteksta nastanka djela, radi boljega samostalnog razumijevanja čitanoga teksta.

	
	Ustrajnost i koncentracija na satima interpretacije književnih djela.

	
	Čitanje djela koja nisu na popisu lektirnih.

	
	Poticanje drugih učenika na čitanje.

	
	Otkrivanje uzročno-posljedičnih veza u književnome djelu.

	
	Komentiranje suodnosa književnosti, kazališta, glazbe i likovne umjetnosti.

	
	Sudjelovanje u radu književnih (kreativnih) radionica organiziranih izvan škole.

	
	Komentiranje i (ne)prihvaćanje vrijednosti iskazanih u književnome djelu.

	
	Iskazivanje vlastitih kriterija za prosudbu stavova u djelu.

	
	Uspoređivanje različitih vrijednosnih stavova.

	
	Uvažanje drukčijih razmišljanja o pročitanome tekstu ili temi rasprave.

	
	Pokazivanje zanimanja za probleme prikazane u djelu.

	
	Kontinuirano samoinicijativno konstruktivno sudjelovanje u raspravama s drugim učenicima (i nastavnikom na satu) koje podrazumijeva razvijanje sposobnosti aktivnoga slušanja i argumentiranoga iznošenja vlastitih stavova.



AKTIVNOST NA SATU 
	formativno vrednovanje
	opis formativnog vrednovanja

	
	Spremnost za dodatni rad (dodatna i dopunska nastava).

	
	Kvaliteta vođenja bilješki na satu.

	
	Izmjenjivanje ideja s drugim učenicima.

	
	Postavljanje pitanja na satu.

	
	Ukazivanje na moguća poboljšanja organizacije nastave u razredu.

	
	Traženje dodatnih objašnjenja tijekom rješavanja zadataka.

	
	Samoinicijativno kvalitetno korištenje dostupnih izvora znanja (mrežne stranice, rječnici…).

	
	Iznošenje pozitivnoga (afirmativnog) stava prema uporabi hrvatskoga jezika.

	
	Predlaganje podjele dodatnih zadataka za vježbu.

	
	Predlaganje sastanka izvan termina redovnih sati radi dodatnoga pojašnjavanja ili uvježbavanja pojedinih dijelova gradiva

	
	Predlaganje suradničkoga učenja drugim članovima istoga ili drugih razrednih odjeljenja koji  bolje vladaju pojedinim dijelovima gradiva radi pojašnjavanja ili uvježbavanja.



Kad se vrednuju vezani tekstovi (u obliku interpretacijskoga eseja ili raspravljačkoga eseja) uz sve navedene kriterije potrebno je obratiti pozornost i na stupanj razumijevanja teme, na sposobnost povezivanja činjenica i osobnoga stava prema temi te na logičan slijed izlaganja (bez ponavljanja misli i semantički praznih rečenica). Potrebno je, dakle, zadovoljiti formalne i sadržajne zahtjeve zadatka te oblikovati smislen i koherentan tekst koji ne odstupa (ili, s obzirom na obrazovni stupanj, u najmanjoj mogućnoj mjeri odstupa) od pravopisne, gramatičke (fonološke, morfološke, sintaktičke) i leksičke norme hrvatskoga standardnog jezika.
Članovi Stručnoga vijeća oblikovali su i posebne liste za vrednovanje i rubrike kojim se mogu bodovati i na temelju kojih se mogu ispravljati školski eseji koji sadrže polazni tekst i smjernice. Isto vrijedi i za vrednovanje izlaganja o književnim djelima prema izboru učenika.

Skala vrednovanja pismenih provjera:
– od 50 do 59 % – ocjena dovoljan
– od 60 do 79 % – ocjena dobar
– od 80 do 89 % – ocjena vrlo dobar
– od 90 % – ocjena odličan

Iznimno, procijeni li da je zbog osobitosti pojedine pismene provjere ili razrednoga odjela potrebno, nastavnik u konzultaciji s ostalim članovima Stručnoga vijeća prag za ocjenu dovoljan može postaviti i ispod ili iznad 50 %.
Ako učenik iz pismene provjere dobije negativnu ocjenu, ispravlja je pismenom provjerom (ispravkom) u terminu, tj. na školskome satu, koji je unaprijed dogovorio s nastavnikom. Broj ispravaka pojedine provjere utvrđuje svaki nastavnik pojedinačno.

Učeniku na kraju nastavne godine ne može biti zaključena pozitivna ocjena ako je jedan od elemenata negativno ocijenjen.
Popravni, razredni i komisijski ispit sastoje se od pismene provjere i od usmenoga dijela ispita. Pismena provjera može biti, ovisno o odluci Stručnoga vijeća, oblikovana kao školski esej s unaprijed razrađenim bodovanjem ili kao ispit.

Članovi Stručnoga vijeća nastavnika hrvatskoga jezika u Školi suvremenog plesa Ane Maletić:


Marina Katinić Pleić, prof.

Alma Majcenović, mag. educ. 
	
